Noradrenalín

Noradrenalín alebo norepinefrín je hormón a neurotransmiter zaraďovaný medzi stresové hormóny. Je vylučovaný dreňou nadobličiek. Z chemického hľadiska je to spolu hlavne s adrenalínom a dopamínom tzv. katecholamín.

Funkciou noradrenalínu je umožniť v organizme krátkodobú zvýšenú aktivitu. Urýchľuje srdcový tep, zvyšuje rozklad glykogénu na jednoduchšie monosacharidy, ale taktiež rozťahuje cievy v kostrových svaloch a zvyšuje tak ich okysličovanie.

Noradrenalín je mediátorom vegetatívnych vlákien postgangliových sympatických s výnimkou ciev, kostrových svalov a potných žliaz, mozočku, epifýzy a hypotalamu. Je syntetizovaný z aminokyselín fenylalanínu a tyrozínu. Dôležitým medzistupňom syntézy je L-dopa a dopamín. Je skladovaný vo vezikulách. Nadviazaním na receptor sa rozkladá a inhibítorom rozkladu je katechol-O-metyltransferáza (COMT) a môžu byť spätne resorbované do postsynaptického zakončenia alebo odbúrané monoaminooxidázou (MAO). Po odbúraní idú do krvi. Receptory sú typu α1, α2 a β1, β2. β3 receptory majú väčšiu afinitu k adrenalínu.

Referencie 

Hormóny
Neurotransmitery
Katecholamíny